Randi Flesland

Randi Runa Svenkerud Flesland (født 17. november 1955 i Oslo) er utdannet siviløkonom, tidligere direktør i Forbrukerrådet og tidligere administrerende direktør i Avinor. 

Flesland er utdannet ved Trinity College i Dublin og har også utdanning innen psykologi og pedagogikk fra USA, Irland og Norge. Hun arbeidet i 17 år i NSB, blant annet som Intercitysjef, økonomidirektør og visekonsernsjef. 

Randi Flesland ledet Avinor (det tidligere Luftfartsverket) fra 2000 til hun fratrådte sin stilling i desember 2005 etter langvarig interessekonflikt med sentrale tillitsvalgte, spesielt representanter for Norsk Flygelederforening. Hun ledet et omstillingsprogram med formål å bedre arbeidsprosesser og økonomien for å gjøre Avinor i stand til å gjennomføre nye sikkerhetstiltak.

28. oktober 2008 ble Randi Flesland ansatt som første kvinnelige direktør i Forbrukerrådet.NRK.no: Flesland i ny sjefsjobb – 28. oktober 2008 Hun sluttet 1. desember 2018.

 Referanser 

 Eksterne lenker 
 Aftenposten.no: Stolt, sterk og upopulær – 27. november 2004
 Det er ikke vanskelig å stå..., portrettintervju i Aftenposten 13. juni 2016.

Kategori:Norske siviløkonomer
Kategori:Norske embets- og tjenestemenn
Kategori:Personer tilknyttet Norges Statsbaner
Kategori:Personer fra Oslo
Kategori:Fødsler i 1955
Kategori:Personer tilknyttet Vy